Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 556

28. pont szerinti külföldön tevékenységet végzõ (off shore) 6 — belföldön bejegyzett kft., vagy rt., amely egyben a Dtv. 85. § hatálya alá is tartozhat — szintén rezidens. 5 Cégformák a következõk: vállalat, szövetkezet, közkereseti társaság, gazdasági munkaközösség (gmk), jogi személy felelõsség vállalásával mûködõ gmk, betéti társaság, egyesülés; közös vállalat, korlátolt felelõsségû társaság (kft.), részvénytársaság (rt.), egyéni cég, közvetlen kereskedelmi képviselet, egyéb cég, oktatói munkaközösség, közhasznú társaság, erdõbirtokossági társulat, vízgazdálkodási társulat, külföldi vállalkozás fióktelepe. 6 A „külföldön tevékenységet végzõ” adójogi meghatározás a kizárólag nem-rezidensekkel kereskedelmi tevékenységet folytató és/vagy a nem-rezidensek részére egyes szolgáltatásokat nyújtó gazdasági egységek megfelelõje. 2002/17/II. szám Rövid (lejáratú): rövid lejáratú az az ügylet, amelyet az Szmt. annak minõsít (éves vagy éven belüli lejáratú). Speciális Pénz- és Tõkepiaci Intézmények: az MNB, a hitelintézetek, a pénzügyi, illetve a befektetési vállalkozások, biztosítók kivételével az Egyéb pénzügyi közvetítõk, illetve a Pénzügyi kiegészítõ tevékenységet végzõ vállalkozások közé sorolt speciális szervezetek gyûjtõ elnevezése, illetve csoportosítása, amelyek a pénzügyi szektor részei. Idetartozik: a Központi Elszámolóház és Értéktár Budapest (KELER) Rt. a Budapesti Árutõzsde, a Budapesti Értéktõzsde, az Országos Betétbiztosítási Alap, a Befektetõ Védelmi Alap, biztosító szövetkezetek és egyesületek, magán- és önkéntes nyugdíjpénztárak, egészségpénztárak, valamint a befektetési alapkezelõk stb. Tulajdoni hányad: közvetlen és közvetett tulajdoni kapcsolat a Hpt.-nek megfelelõen. Tulajdoni kapcsolat: a hitelintézet és részvényese között, valamint a hitelintézet és a teljes vagy részleges tulajdonában lévõ társasága — beleértve a hitelintézeteket is — között fennálló kapcsolat. Ügyfelek: természetes személyek, egyéni vállalkozók, gazdasági társaságok, állami vállalatok, szövetkezetek, területi önkormányzatok, költségvetési szervek, pártok, érdekképviseleti szervek, alapítványok, alapok, egyesületek, ezeken kívül még az itt fel nem sorolt olyan szervezetek, amelyek gazdálkodásukról az Szmt. alapján mérleget, illetve eredménykimutatást kötelesek készíteni. A Hpt. vonatkozásában ügyfelek a hitelintézetek, a biztosítók, a befektetési vállalkozás stb. Valódi penziós (elhelyezési) ügylet: az Szmt. 3. § (8) bek. 11/a) pontja szerinti ügylet. A valódi penzió átvevõje kötelezi magát, hogy a vagyontárgyakat egy meghatározott vagy az átadó által meghatározandó idõpontban visszaadja. A valódi penziós ügylet nem számolható el eszközeladásként, vagyis az eszközt továbbra is az átadó pénzügyi intézmény eszközei között kell szerepeltetni. A vagyontárgyak valódi penziós ügylet keretében történt eladásából keletkezett pénzbevételt a hitelintézet kötelezettségeként a források között, a vagyontárgyak valódi penziós ügylet keretében történt vásárlásából keletkezett követeléseket az eszközök között a megfelelõ szektoroknál kijelölt sorokban kell hozni. A Felügyeleti mérlegben a valódi penziós ügyletekre vonatkozó soroknak tartalmazniuk kell az egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó követeléseket illetve kötelezettségeket is. Vállalkozók, vállalkozói szektor: a jogi személyiségû vállalkozók, a nem jogi személyiségû gazdasági társaságok. Veszteségmérséklõ tevékenység: a Hpt. 2. számú melléklete III. részének 24. pontja szerinti tevékenység. Veszteségmérséklõ befektetés: a veszteségmérséklési tevékenység révén a hitelintézet birtokába került tulajdoni részesedést jelentõ befektetés, hitelviszonyt megtestesítõ értékpapír vagy tárgyi eszköz, illetve immateriális jószág. Vonatkozási idõ: (más néven beszámolási idõ) az adatszolgáltatásra vonatkozó idõpont.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes